
ARUBA LO RICIBI FLS. 40 MILLON PA 
PROYECTONAN Dl GOBIERNOINSULAR 


^ Cu gran satisfaccion Gobiemo Insu- 
lar di Aruba a anuncia recientemente cu 
Hulanda a aproba un suma total di casi 
4 millon florin Antillano pa proyecto- 
nan na Aruba. Tur e proyectonan aki, 
kleuterschool na Savaneta, edificio pa 
carga na Aeropuerto, biblioteca, haaf 
di container, distribucion di awa y plan- 
ta di electricidad, ta refleha e planifica- 
cion economico di Gobiemo Insular y 
di cual nan construccion lo crea mas 
empleo ariba Aruba. 

E Gobiemo di Aruba actual a enta- 
ma e proyectonan aki pasobra cada uno 
ariba su mes ta un necesidad pa e ade- 
lanto di e comunidad Arubano. E 
kleuterschool na Savaneta cu lo costa 
fls. 477.000 ta un necesidad den e 
pueblo aki pasobra ora e ta cla tur e 
muchanan chiquito lo por bai school 
- den nan propio districto. 

Mirando e creciente trafico di carga 
na aeropuerto Gobiemo di Aruba a 
traha un plan pa un edificio nobo cu lo 
costa alrededor di fls. 3.800.000. Esaki 
lo mehora e servicio inmensamente di 
carea y tambe lo haci Aruba mas atrae 


tivo como un centro di carga aereo di 
transito. 

Teniendo na cuenta e desarollo cuitu- 
ral di e pueblo Arubano y e necesidad 
pa mas facilidadnan den e ramo aki, 
Gobiemo Insular a prepara e proyecto 
pa un biblioteca modemo cu lo costa 
fls. 2,900,000. 

Un facilidad cu ta indespensable pa 
e desarollo economico di Aruba ta su 
haaf y cu esaki tambe Gobiemo Insu- 
lar a tene cuenta cun'ele y a traha un 
plan pa un haaf di container cu lo re- 
queri un inversion di fls. 17,900.000. 
Ta un hecho conoci cu awendia casi tur 
carga ta bini den container y pa e 
motibo aki Gobiemo Insular a mira e 
necesidad pa traha un haaf modemo es- 
pecialmente pa acomoda vapoman di 
container. Cu un haaf di container 
modemo Aruba lo por bira tambe un 
puerto di transbordo. 

Ningun momento Gobiemo di 
Aruba a para keto mirando e proble- 
manan (p.e. presion abao) cu e nece- 
sidad di mas grandi pa cualquier pueblo, 
psta awa. Pa e motibo aki Gobiemo a 


traha un proyecto, y esaki ta aparte di 
esun di Aquanova cual lo aumenta 
produccion, pa mehora e distribucion 
di awa ariba Aruba. Esaki lo costa un 
total di fls. 7.300.000 y ta inclui un 
tubo nobo di WEB pa e hotelnan grandi 
y tambe un tanki di awa na Savaneta pa 
mehora e presion den e districto aki. 

Igualmente Gobiemo Insular a mira e 
necesidad pa mas electricidad ariba 
Aruba teniendo na cuenta tur e casnan 
nobo cu ta wordu traha y e hotelnan 
|randi cu ta wordu construi na Palm 
Seach. Ademas, e disponibilidad di 
>uficiente electricidad y awa manera lo 
bira realidad den futuro cercano indu- 
dablemente lo haci Aruba tambe rnas 
atractivo pa industrianan di afor bin 
establece na Aruba. 

E noticianan di aprobacion di e 
proyectonan en cuenstion a wordu 
participa directamente na Bestuurs- 
college door di representantenan di 
Gobiemo Hulandes, Sr. Elzerman di e 
Gabinete di Asuntonan Hulandes/ 
Antiyano durante su bishita na Aruba 
den luna di Maart, y door di Ministro 
di Asuntonan Antiyano Mr. A.v.d. 
Stee durante su bishita na luna di 
April. 

Ademas di e proyectonan aproba te 
awor den aña 1978 Gobiemo Insular 
a participa na Ministro v/d Stee hopi 
otro pioyectonan ariba cual e Ministro 
Hulandes a reaciona masha positivo. 
Esakinan ta proyectonan ariba terreno 
di agricultura, cria y pesca y modemi- 
zacion di equipo di nave".acion pa 
aeropuerto. 

Tur e desarollonan aki, pues, ta 
demostra cu Gobiemo Insular di Aruba 
ademas di ta traha ariba e futuro estatal 
di Aruba, tambe ta dirigi Aruba den un 
bon direccion economico pa asina sigui 
alivia desempleo local y prepara pa in- 
dependencia. 



Ministro pa asuntonan Antiiiano den gobierno Huiandes A. van der Stee hunto cu con- 
sehero generai di Bestuurscollege Señor Betico Croes na momento cu e himnonan di 
Huianday Aruba ta ser toca diianti Bestuurskantoor. 

PUEBLO HOPIINTERESA DEN 

AGRICULTURA, CRIA Y PESCA 



carnenan na Santa Rosa. 


Cu satisfaccicn gobierno insular por a 
nota cu e pueblo di Aruba su interes pa 
agrici’ltura, pesca y cria ta creciendo dia 
pa dia. 

Segun Sr. Vrolijk, hefe na e departa- 
mento aki, por a declara na nos cu 
diariamente nan ta ricibiendo diferente 
bishita di orientacion, especialmente di 
Clubnan social, cunuqueronan y tairbe 
schoolnan. 

Segun su declaracion pueblc di Aru 
ba dia pa dia ta interesa mas y mas den 
haya informacion y splicacion di e de- 
partamento aki. 

Damnan 

Recordnan graudi di damnan a worde 
coba durante e aña cu a pasa di cual 
hopi particular y tambe publico. Un 
total di nada menos cu 59 damnan a 
worde coba riba peticion di cunuquerc- 
nan of mihor bisa di personanan parti- 
cular. Pa bin na remarca pa gobiemo 
coba un dam particular, e persona cu 
haci e peticion mester tin un tereno 
particular y mester tin cierto cantidad 
di matanan di fruta. 

Practicamente den tur districto aki 
na Aruba, gobiemo insular a laga coba 
un dam. Despues di investigacion a 
resulta cu e damnan aki, no ta sufi- 
ciente debi cu si awa mester yobe, ma- 
nera ta e custumber aki na Aruba, 
casi 3 miyon m3 di awa ta bay perdi. Cu 
otro palabra, e damnan cu gobiemo a 
laga coba te awor a resulta di no ta 
cubri ni un cuarto di e awacero cu 
normalmente ta yobe aki na Aruba 
anualmente. Gsaki tabata otro di e 
errornan cu a worde comete pa e gobier- 
nonan anterior, pasobra si e gobierno- 
nan aki a percura cu agricultura, pesca 
y cria a worde desaroya anto awe no 
mester a gasta asina hopi placa pa stimu- 
la nan of mihor bisa cuminsa full di 
nobo atrobe. 

E departamento di agricultura ta 
posee equiponan modemo pa haci cu- 
nucu limpi, cla pa planta. Nan ta ara y 
schijf tereno. Tin 3 mashin pa planta y 
tambe mashin pa bati maishi (dors- 
machine) cual ta alivia enormemente 
e trabaonan pa bati maishi na man. 
Alavez e departamento aki tin un 
“hakselmachine“ cu por insila maishi, 


yerba etc. tambe e por granula e palu 
di maishi den pida pa asina e bestianan 
por tin algo pa come. 

Cria 

Carnenan black-belly a worde busca 
pa mehora e raza local y muy en espe- 
cial pa logra riba corto plazo e criador- 
nan lo tene nan bestianan paden. 
Tambe tin na Sta. Rosa un excelente 
cabrito pa hende come di e raza 
“Anglo Nubian“ cual criadoman di ca- 
brito por hiba nan cabritonan bay raza. 

Mescos cu ta e caso cu e camenan 
black-beily, e porconan di raza tambe 
a worde busca pa mehora e raza local 
cual su fertilidad ta hopi abao. Ademas, 
e porconan local ta come hopi, pero ta 
gana masha poco peso y no tin suficien- 


te leche pa cria su yiunan. Igual cu e 
carnenan di raza e porconan aki tambe 
lo obliga e criadornan pa tene nan bes- 
tianan den cura. Actualmente tin na 
Sta. Rosa e siguiente razanan di porco: 
“Nederlandse Landvarken", “Large 
Whit Yorkshire“, “Durco“ y “Cross- 
breeds“. 

Tambe e departamento ta trahandc 
duro pa stimula e cria di galiñanan pa 
mata aki na Amba mes. 

Pesca 

Ariba e tereno di pesca ya e prome 
parti di e estudio hasi door di experto- 
nan ariba e tereno aki a bin cla. Actual- 
mente nan ta trahando riba e segundc 
y tercer parti di e rapport. 



Dos luna pasa e dam Tankl Reai na Noord a keda cla despues cu gobierno a laga 
cobe pa hacie mas grandi. E capacidad di e dam aki awor ta 62.000 ton di awa. Den 
otro districtonan tambe damnan a ser coba. 

CELEBRACION 18 Dl MAART 1978 
OTRO GRAN EXITO PA PUEBLO 



Miles di muchanan di school aurante e aubade dllanti Bestuurscollege. 

GOBIERNO INSULAR TA PROMOVE EUUCACION FISICO Y DEPORTE 


Gobiemo insular di Aruba a dicicu 
na aña 1967 cu deporte escolar mester 
wordu desaroya na un manera mas opti- 
mal cu ta posible, y a tuma un desicion 
di pone un funcionario di gobiemo en- 
carga cu dicho tarea. 

Tambe den e mesun aña un comision 
a ser forma di maestronan di school cu e 
miras pa duna gobiemo conseho ariba 
un mihor funcionamento di deporte 
escolar, competencianan escolar, wega- 
nan interinsular y varios otro aspecto- 
nan cu tin di haber cu weganan escolar. 

E tempo ey e responsabilidad tabata 
na encargo di departamento di enseñan- 
za di territorio insular di Aruba. Tambe 
fuera di weganan escolar e departamen- 
to tabata encarga cu importacion y 
reparticion di material pa deporte pa 
tur schooinan na Aruba, di cual esaki ta 
tuma lugar anualmente. 

Na aña 1971 e funcionario di gobier- 
no cu ta encarga cu deporte escolar a 
haya un oficina na su disposicion unda 
trabaonan a cuminza progresa. 

E gobiemo nobo cu a sinta na 1975 
a mira e necesidad pa un departamento 
cu lo wordu encarga cu deporte, cuitura 
y recreacion, y a tuma e iniciativa pa 


esaki bira un realidad. Despues e depar- 
tamento a wordu separa unda cu “Edu- 
cacion fisica y Deporte” a haya su 
propio reconocimiento y asina Sport- 
bureau a bini na existencia, pero cu e 
nomber oficial di Bureau voor Lichame- 
lijke Opvoeding en Sport 

Na principio di aña 1976, Sr. Frans 
van Gastel un persona cu M.O. den 
Lichamelijke Opvoeding a llega Aruba 
ariba peticion di e gobiemo insular 
actual pa bin presta su servicio y ex- 
periencia na establecimiento di un 
departamento cu lo encarga cu Edu- 
cacion Fisica y Deporte. Dia 20 di 
januari 1978 e oficina pa Educacion 
Fisica y Deporte a keda inaugura cual 
ta situa na Watertoren den J.G. 
Emanstraat. 

E Sportbureau actualmente ta duna 
servicio manera lo siguiente: duna con- 
seho na gobiemo di Aruba ariba depor- 
te en general, tambe conseho pa un 
maneho nobo pa deporte na Aruba, 
alavez desaroya deporte escolar mas 
hopi cu ta posible, duna conseho to- 
cante facilidadnan deportivo, gym- 
nastiekzaal pa schoolnan, tambe con- 
seho na varios organisacion deportivo, 


Grandioso Aubade 

Na un manera especial e pueblo di 
Aruba a celebra e di dos aniversario di 
nos himno y bandera. Un comision ofi- 
cial nombra door di gobiemo insular a 
prepara full e celebracion y ta consisti 
di e siguiente personanan: G. Eman, 
presidente; H. Henriquez, vice presi- 
dente: M.J. Croes, vice presidente: R. 
Odor; A. Eman; A. Croes; A. Lee; 
señora R. Steenhuizen; A.B. Kuiperi; 
E. Jong; J. Kock; D. Maduro; J. 
Luidens; J. Arends; S. Vrolijk; srta. 
G. Tromp; srta. G. Bareño y como advi- 
sor G.F. Croes. 

Un multitud grandi di muchanan di 
school y mayoman a aglomera dilanti 
Bestuurskantoor pa a presenta un 
aubade na e miembronan di nos gobier- 
no di Aruba. Miles y miles di mucha a 
canta diferente canticanan acompaña 
mahestralmente Ra orkesta “Filarmoni- 
ca” bao direcion di señor Joy Kock. 

E muchanan di school a worde dirigi 
door di e maestro den musica señor 
Rufo Odor,_ [cont riba pag. 5) 

conseho na gobiemo tocante persona- 
nan cu ta bini na remarca pa un beca 
pa studia ariba terreno di educador 
fisica of entrenador. 

Sporbureau a introduci un Vak- 
blad cu yama “Boletin pa Educacion 
Fisico y Deporte” cual ta worde publica 
y reparti tur luna y cu actualmente tin 
un circulacion di 175 exemplar. 

E aña aki Sr. F.O. Olivieira a cumpli 
10 aña cu e tabata miembro di e comi- 
sion pa deporte escolar y ta un persona 
cu a dedica hopi di su tempo na desaro- 
yo di nos hubentud, actualmente e ta 
president di dicho comision. 

Sportbureau ta conta cu un staf di 
cinco persona cu diariamente ta ocupa 
nan mes cu funcionamento di dicho 
bureau. 

E presupuesto actual pa deporte 
escolar ta un suma di f. 100,000,- 
cual ta pa cubri gastonan relaciona 
cu competencia escolar,- weganan in- 
teminsular, tambe importacion di 
articulo pa deporte pa tur schoolnan 
na Aruba. 

Ta intencion di Sportbureau pa den 
futuro organiza cursonan pa nos 
hubentud den ramo di refree, lideman 
pa yuda nos hubentud. 





“ARUBA” 


APRIL 1978 


MIEMBRO Dl PARLAMENTO 
JOSSY CROES A FALLECE 


Diahuebs, 30 di Maart a fallece tragi- 
camente den un accidente di trafico na 
edad di 44 aña Sr. Jose Croes, mehor 
conoci como “Jossy”, na bida miem- 
bro di parlamento di Aruba y emplea- 
do den servicio di territorio insular 
di Aruba. 

Jossy kende a nace ariba 19 di 
Maart di 1934, a cuminsa su carera 
na Lago na 1951 na unda ela traha 
den e departamento di Coinptroller’s 
te cu aña 1968. Ariba 10 di April di 
1968 ela drenta servicio di Gobienio 
Insular y ariba 1 di December di e 
mesun aña ela wordu nombra den 
servicio permanente. 

Durante su carera na gobiemo 
Jossy a traha den e departamentonan 
di Algemene Zaken, Ontvangerskantoor 
y por ultimo den e departamento di 
Algemene Dienst. Tambe ela traha 
como miembro di e comision pa con- 
trola pelicula for di aña 1969 te cu 
1977. 

Jossy tabata tambe un politico 
conoci ariba Aruba kende a drenta 
politica na un edad hoben den e 
partido A.V.P. y desde un principio 
semper a lucha pa e causa di su isla 
natal. Aunque cu den su promer 
iñanan den politica e tabata keda 
mas bien den “background”, despues 
si ela bira politico activo y desde 
1973 e ta miembro di parlamento di 
Aruba formando parti di e fraccion 
di Movimiento Electoral di Pueblo. 

Awor cu no ta posible mas pa 
Jossy mira 6 dia ariba cual su 
Aruba stima lo haya su libertad, 
algo cu e tabata anhela asina tanto 
y a lucha p’eie incansablemente, 
no tin duda cu su memoria lo sigui 
biba den e generacion aki y cu su 
nomber lo keda graba den analnan 
di nos historia como un luchadoi 
incansable pa e libertad di Aruba. 

Jossy kende tabata biba na 
Emanstraat 32 ta laga atras un yiu 
muher di 7 aña kende ta residencia 
na Hulanda. 



di parlamento cu a fal/ece. Miembronan di Bestuurscollege, miembronan di parlamento 
y demas autoridades y pueblo di Aruba a asisti na entierro di Jossy Croes pa rindi uitimo 
tributo na su persona. 

jMiembronan di Gobiemo Insular ta scuchando e aubade presenta pa e muchanan d/ 
^ schooi diianti bestuurskantoor. 



Un muititud enorme a acudi na Wiiheiminastadion pa conmemora e inauguracion di t 
himnoy bandera diAruba. 



fcont. di pagina 3.) 

Diputado Mr. John v/d Kuyp y señor 
Betico Croes, consehero general di e 
gobiemo di Aruba a dirigi palabra na e 
publico presente, bayendo den historia, 
splicando asina e importancia di e fecha 
18 di Maart. 

Como muestra di gratitud na e 
muchanan di school, gobiemo di Aruba 
di a duna e muchanan di school liber 
ariba dialuna 20 di maart y tambe nan 
a haya un traktatie y refresco. 

Exitoso 

Manifestacion 

Bao enorme interes a tuma lugar e 
acostumbrado ceremonia y celebracion 
di nos himno y bandera den stadion. 

E ceremonia a cuminsa cu hisamento 
di bandera di Aruba y tocamento di e 
himno. Despues a dirigi palabra di bon 
bini e presidente di comision señor Fifi 
Eman. Señor Fifi Eman seguidamente a 
pidi un minuut di silencio pa difunto 
Rufo Wever q.e.p.d., kende hunto cu 
señor Padu Lampe a composita e 
himno di Aruba. 

Seguidamente deputado Nel Oduber 
a dirigi palabra. Tambe a dirigi palabra 
señor Robert Croes, presiuciite di 
Camara di Comercio, kende a elabora 
en extenso e necesidad di cooperacion 
entre gobiemo y comercio en coneccion 
cu e futuro independencia di Aruba. Ta 
di elogia cu pa prome bes cu un | «>£. 
dent di Camara di Comercio a uiági 
palabra na un ocasi or asina. 

ARUBA HONRA CU BISHITA Dl 

CARLOS ANC 




Diasabra 1 di april j 
Aruba pa un bishita di 
di Venezuela, Carlos 
comitiva. 

Presidente Perez a 1 
Antiyas en coneccion c 
tratado encu< j delim 
torial entre Venezuela y 
ta concemi pa un gran p 
Na aeropuerto ela w« 
miembronan di nos go 
su totalidad. 

Despues di un reci 
nos isla, ela asisti na 
Aruba Caribbean Hote 
e diputadonan di Aruba 
ral Betico Croes. 

Señor Betico Croes, 
permiso pa por a dirigi 
almuerso, door di go 
bisa e.o.: cu e ta lamer 
lege di Aruba no ta na 
bersacionnan teni ni di i 
de firma. ^ 

Señor Croeo den su 
tambe cu tabata dificfl c 
ba por a duna e presi 
recepcion debi cu ta i 
regla e bishita aki na Ar 
gobierno di Aruba a< 
Na final di e almuersc 
tico, cu un caluroso abra 


Riba e fotonan, momer, 
te Venezotano Carlos 
sa/udando gezaghebbei 
Wernet y diputadonan 
su/ar di Aruba. E presid 
por ultimo a mustra su 
di saiuda e pubiico pet 
bai encontrele na aeropi 

PRESIDENTE Dl VENEZUELA 


L978, a yega aki na 
4 ora e presidente 
Andres Perez y su 

lasi un bishita na 
u firmamento di e 
iti jn di awa teri- 
’ Antiyas, pero cual 
iarti e isla di Aruba. 
ardo ricibi door di 
bierno insular den 

Drido chikito riba 
i un almuerso na 
1 na unda a asisti 
l y consehero gene- 

despues di a ricibi 
palabra durante e 
bemador Leito, a 
lta cu Bestuurscol- 
altura ni di e com- 
5 tratado cu a wor- 
/ 

disv.urso a enfatisa 
:u gobierno di Aru- 
dente un calurosc 
gobierno Central a 
uba y no a permiti 
:tua di anfitrion. 

> ela despedi di Be 
zo. 


r to cu e presiden 
Andres Perez ta 
' interino Fram 
di Gobierno In- 
’ente Venezoiano 
amabiiidad door 
■sonaimente cu a 
jerto. 

MINISTRO A. VAN DER STEE TA 
RICIBITREMENDO RECEPCION 
NAARUBA 

For di 12 pa 14 di April tabata di 
bishita na Aruba Ministro A. v/d Stee di 
Asuntonan Antiyano y su delegacion 
Hulandes. Na aeropuerto e ministro y 
su delegacion a wordu ricibi cordial- 
mente pa Gezaghebber Interino Sr. 

Frans Wemet y diputadonan di Aruba. 

E Ministro a bin Aruba pa papia ariba 
proyectonan di Amba y pa orienta su 
mes ariba e problematico di e futuro es- 
tatal di Aruba. 

Den e V.I.P. room na aeropuerto Mi- 
nistro v/d Stee a concede prensa di 
Aruba un oportunidad pa haciele pre- 
guntas. Prensa a .ansa varios pregunta 
den direccion di Sr. v/d Stee durante e 
ocasion aki y un di e puntonan mas im- 
portante treci padilanti door di e Mi- 
nistro Huiandes ta cu tur posibiidades 
encuanto e futuro estatal di Aruba ta 
habri pa discusion durante e reunion 
tripartite cu lo tuma lugar na Corsow 
ariba 19 di April entre un delegacion di 
Aruba, Gobiemo Central y Ministro v/d 
Stee. 

Diahuebs mainta 13 di April na su 
yegada dilanti di Bestuurskan toor Minis- 
tro v/d Stee y su delegacion a ricibi un 
tremendo recepcion di simpatia pa parti 
di centenares di manifestantenan cu 
borchinan y bandera di Amba den man. 



rrome cu Minister van der Stee y su comitiva a iiega na Bestuurskantoor consehero 
generai di Bestuursco/iege Señor Betico Croes a dirigi palabra na e pubiico presente. 


Na e ocasion aki e orquesta filarmonica 
di Amba bao direccion di Sr. Joy Kock 
a toca himnonan nacional di Hulanda y 
di Aruba. 

Ademas, na nomber di Gobiemo di 
Amba, miembro di Parlamento di Amba 
Srta. Grace Bareño a presenta na e 
ministro Hulandes y e Secretario di 
Estado pa defensa, Sr. van Lent, un 
plakaat un bandera di Amba y un disco 
di e himno di Aruba. Seguidamente nan 
a bai den reunion cu BC y su consehero- 
nan. 

Tanto Ministro v/d Stee y miembro- 
nan di su delegacion a keda sumamente 


impresiona cu ° rocepcion cu nan a 
ricibi na Amba cual nan a califica como 
“hopi amicable” y “hospitalario”. 

Cumpiiendo cu un invitacion di e 
Consehero General di Gobiemo Insuiar, 
Sr. Betico Croes, Ministro v/d Stee a 
cena cu Sr. Croes e mesun anochi na 
Talk of the Town Hotel. No tabata tin 
ningun otro persona presente. 

Di acuerdo cu declaracionnan di Sr. 
Croes, Ministro v/d Stee a demostra di 
ta un gran politico realistico y a duna 
Sr. Croes razon di ta optimista pa cu e 
lucha di e pueblo di Amba pa indepen- 
dencia. 


GOBIERNO INSULAR LO MEHORA 
DISTRIBUCION DI AWA CU PRO- 
YECTO DI 7.2 MILLON FLORIN 

Recientemente, gobiemo hulandes a 
aproba un suma di 7.2 millon florin pa 
un proyecto di distribucion di awa pa 
Amba. E proyecto aki a wordo entama 
door di gobiemo di Amba pa mehora e 
distribucion di awa na Aruba. 

Representantenan di cabinete pa 
asuntonan Antillano a participa na 
gobiemo di Amba cu e proyecto ta con- 
sisti di entre otro, un tanki pa awa pa 
Savaneta cu lo costa 2.3 millon florin. 
E tuberia lo cubri e vecindaric di Pos 
Chiquito, Savaneta, Rooi Koochi, Sero 
Alejandro, Mabon, etc. Actualmente 
ta e mesun tubo di awa ta suministra e 
districtonan aki y San Nicolas y tin 
presion abao. 



Mirnster van aer oiee a acepta e invitacion di consehero general Betico Croes pa cena 
na un hotei içcai. 

TURISMO A SIGUI CRECE CU 3.2 
PORCIENTO DURANTE 1977 



Hote! Concorde e Hotel dimasgrandi actuaimente naAruba. 


Apesar di hopi pesimismo y critica 
for di varios instancianan aki na Aruba 
cu aña 1977 lo a ser un aña fatal pa 
Aruba, toch e e cantidad di turismo a 
subi considerablemente. 

Cu esaki a keda demostra cu Aruba 
ta keda e isla preferi pa bishita. 

Gobiemo di Aruba ta spera cu e 
oueblo di Aruba lo keda mes hospitala- 
rio y servicial, cual ta e 2 puntonan es- 
pecial cu nos ta haya tanto turista 
anuaimente. 

Manera a ser pronostica na fin di aña 
pasa, e total di bishitantenan na nos 
isla durante aña 1977 a surpasa e cifra 
di 150.000. E total di bishitantenan cu a 
pasa anochi na nos isla a mustra un 
aumento di 3.2 °/o ariba 1976. Aruba 
tabata anfitrion pa 151.169 bishitante 
(1976-146.487) di cual 67 °/o a hospe- 
da den e hotelnan grandi di luho na 
Palm Beach y mas o menos 20 °/o a 
hospeda den nos hotelnan di primera 
"lase, mientras e resto a keda den nos 
notelnan comercial, pensionnan y cas- 
nan di familia. 

Si nos tira un bista ariba nos diferen- 
te mercadonan nos ta haya e siguiente 
cifrandh pa loque ta concemi aña 1977. 
Entre parentesis e cifrasnan di aña 
1976): 

Estados Unidos — 93.091 
(90.388), - 3.0 °/o 
Venezuela — 35.240 
(30.466), -15.7 o/o 
Canada — 6.403 
(9.113), - 29.7 o/o 
Puerto Rico —1.874 
(4.492), - 57.3 °/o 
Colombia —6.041 
(4.858), - 24.3 °/o 
Hulanda — 3.040 
(2.693), -12.9 °/o 

Islanan Britanico y Inglatera — 307 
(601), - 48.9 o/° 

Islanan miembro di CTA — 1.630 
(1.334),-22.2 o/o 

America Latina y Central — 2.630 
(1.861),-41.3 0/o 
Otronan — 823 
(801), - 2.7 o/o 


Pa loque ta concemi anochi pasa 
na nos isla, e cifra aki a mustra un 
aumento di 7.6 °/o. Na aña 1977 nos 
bishitantenan a pasa un total di 
1.101.807 anochi na nos isla. Esaki ta 
nifica un average di 7.3 anochi pa cada 
turista. Na aña 1976 e cifra nan aki 
tabata respectivamente 1.023.673 y 6.9. 

E ultimo aki ta demostra claramente 
cu nos isla ta un destinacion turistico 
“vacacional” y cu nos turistanan ta e 
clase di persona cu ta busca lugar pa 
diverti su mes y pa descansa y disfruta 
di nos bon clima, beachnan y diverticion 
aquatico principalmente. 

Bapoman di turista cu a bishita nos 
isla tambe a aumenta cu 19.8 °/o. Un 
total di 121 bapor a bishita haf di 
Oranjestad durante 1977 treciendo un 


Gobierno di Amba ta uacienao tur 
empeño pa mehora e servicio medico 
ariba nos isla. Diferente mediconan a 
worde contrata ultimamente, manera 

e.o. dokter di mucha, H.R. Mitelman; 
internista H.K.B. Oei; y A.A.M. de Nijs, 
dokter di wowo. Den futuro gobiemo 
lo contrata mas specialista pa Aruba. 


un aumento di 30.9 o/ a Bapoman cu 
a bishita nos isla mas biaha ta “Nordic 
Prince” di Royal Caribbean Cmise 
Lines cu a drenta nos haf 25 biaha 
durante e aña cu a pasa. Despues ta 
sigui “Fairwind” di Sitmar Cruises cu 
14 bishita y seguidamente e bapoman 
“Monarch Star” Ji Holland America 
Line, “Stella Oceanis” di Sun Lines y 
“Vera Cmz” di Strand Cmise Lines, 
cada un cu 10 bishita. 

Pa di prome biaha a bishita nos isia 
e bapoman “Britanis” di Chandris 
Cruises, “Ivan Franko” di The Black 
Sea Shipping Company, “Monarch Sun” 
di Holland America Line, y “Romanza” 
di Lloyd Brasileiro. Cada un di e bapor- 
nan aki tradicionalmente a worde otorga 
un plaquette di Gobiemo Insular. 


E clinica na Paradera ta casi cla y cu 
esaki e pueblo di Paradera lo .iaya un 
mihor sitio pa worde atende medica- 
mente. 

Na San Nicolas ya e contract a worde 
sera cu un contratista local pa construc- 
cion di e policlinica di San Nicolas. 

Tambe San Nicolas y vecindario a 
haya su propio dentista di gobiemo. 


total di 88.686 pasahero, cual ta nifica 


GOBIERNO INSULAR TA 
MEHORA SERVICIO MEDICO 
NAARUBA 

INFORME I.S.S. TA COMPROBA: 
HULANDA Y GOBIERNO CENTRAL 
TAIGNORA ARUBA 

Aruba Ignora Pasonan Correcto 


Ta un hecho conoci caba cu e infor- 
me prepara door di e Institute of Social 
Studies (I.S.S.) di Hulanda encuanto 
independencia di Aruba a lanta bastante 
stof den senonan di tanto gobierno cen- 
tral di Antillas como di gobiemo hu- 
landes. Esaki ta pasobra e automan di e 
informe, Drs. G. van Benthem van den 
Berg, Lic.O. Braun, Prof. Dr. J.G.M. 
Hilhorst y Drs. A.J.H. van de Laar, ken- 
denan ta profesornan di e prestigioso 
institucion I.S.S., a demostra clara- 
mente cu tur dos gobiemonan ta culpa- 
ble di a ignora e lucha di Aruba. 

Aruba Por Bira Independiente 

Un di e puntonan principal treci pa- 
dilanti den e informe ta cu Amba por 
bira independiente. Refiriendo na e 
conclusion den e informe cu un de- 
ciaracion unilaterai di independencia 
den hopi sentido lo causa daño na e eco- 
nomia di Aruba, di parti di e mayoria 
di e parlamento di Aruba por wordu 
plantea cu tal declaracion ta wordu 
considera como e ultimo recurso. Den 
caso cu Aruba mester wordu forza pa 
participa den un federacion indepen- 
diente, e declaracion unilateral di in- 
dependencia lo keda habri como un 
posibilidad pasobra nunca e pueblo 
di Aruba lo abandona e derecho di 
au tode terminacion. 

Aruba Ta Subsidia 

E informe di I.S.S. ta indica ade- 
mas locual semper a wordu pretendi 
door di e luchadornan pa indepen- 
dencia di Aruba, esta cu Amba ta 
subsidia e otro islanan di Antillas. Ari- 
ba pagina 63 ta skirbi cu tanto palabra: 
“Cu otro palabranan segun casi tur 
criteria imparti Amba ta subsidia e 
otro territorionan insular“. Y un poco 
mas aleuw: “ Den e promer caso por 
papia tambe di un subsidio pa Cor- 
sow“. Cu otro palabranan, Amba ta 
e baca di lechi di Antillas Hulandes 
(of e weso di lomba economico pa 
mantene e expresion di ex ministro 
Lardinois) 


E rapport di I.S.S. ta comproba clara- 
mente cu e pasonan cu a wordu tuma 
den pasado pa realisa e independencia 
di Aruba ta resulta di ta esnan correcto. 
Aki ta wordu mustra ariba e estableci- 
mento di e Departamento pa Estmctura 
Estatal di e Islanan y e organisacion di e 
deliberacionnan cumbre. Ta tristo pa 
constate cu e formuladornan di e 
rapport mester a yega na e conclusion 
cu e Departamento pa Estmctura Esta- 
tal di e Islanan desde e sacamento di e 
mayoria di Amba for di Gobiemo Cen- 
tral na 1975 awor a bira un capsula 
bashi. 

Negociacionr an Pa Decentralisacion 


Awor na 1978 ta wordu proponi co- 
mo procedura pa sali for di e impasse 
actual: 

Negodacionnan A entre represen- 
tantenan di e seis islanan, etc. E Nego- 
ciacionnan aki por wordu considera 
como un continuacion di e asina yama 
deliberacionnan cumbre entre e islanan 
manera esaki a wordu organisa den e 
periodo 1973-1975 door di e Depar- 
tamento pa Estmctura Estatal di e Is- 
lanan, cu tal entendimento, sin embar- 
go, cu un ampliacion ta tuma lugar cu 
expertonan Hulandes. 


E negociacionnan B entre e gobiemo- 
nan Hulandes y Antillano, y tambe e 
gobiemonan insular, lo reanuda e pro- 
ceso di decentralisacion cual a wordu 
entama door di Moviniento Electoral 
di Pueblo. 

Un analysis di e negociacionnan A y 
B manera proponi den e rajport ta de- 
mostra cu na 1973 e fraccion di M.E.P. 
tabata tin un prevision cu entregamento 
di e mocion di 19 di december 1973 
cual dictum tabata propone practica- 
mente e mesun cos. 

Lucha Reenforsa 

En general por wordu bisa cu e rap- 
port “Amba y Independencia“, pues, 
ta positivo y ta reenforsa mas ainda e 
lucha pa independencia di Amba. Ta di 
spera cu tanto e gobierno Hulandes co- 
mo esun Antillano lo siña algo for di e 
rapport aki y cu e gobierno Antillano 
lo stop cu su accionnan provocativo 
contra Amba y cu tur dos gobiemo ya 
menciona lo procede cu dunamento di 
cooperacion na realizacion di indepen- 
dencia pa Aruba. 

E proceduranan indica den e informe 
di I.S.S. ta aceptable y ta crea un basis 
pa un preparacion hustc di e indepen- 
dencia di Aruba, mientras cu na mesun 
momento e forma di cooperacion cu e 
otro islanan por wordu regla ariba un 
base institucional. 



t proresornan cn International Institute of Social Studies na nanyegada den VlP-room 
di aeropuerto. 

GOBIERNO INSULAR LO TRAHA 
CONTAINERHAVEN Y MODERNISA HAAF Dl 
ORANJESTAD 


Conhuntamente cu e proyecto pa 
distribucion di av.-a, gobiemo Hulandes 
a aproba e proyecto pa un container- 
haven pa Aruba manera Gobierno In- 
sular a propone. E proyecto aki ta en- 
cera un suma di 17.9 miyon florin. 

Gobiemo di Aruba a keda masha 
satisfecho cu e aprcbacion di parti di 
Hulanda pasobra Hulanda a bay di 
acuerdo cu e recomendacionnan di go- 
biemo di Aruba cualnan lo ta mas 
beneficioso pa Amba cu esnan formu- 
la door di tres expertonan Hulandes. 
Durante su bishita na Hulanda durante 
Febmari diputado Roland Lacle a in- 
forma gobierno Hulandes cu B.C. di A- 
mba no ta di acuerdo cu algun di e re- 
comendacionnan di e expertonan di 
Hulanda. 

Entre e varios puntonan treci pa- 
dilanti door di diputado Lacle na Hu- 
landa ta cu e expansion di e muelle 
manera ta proponi den e rapport di e 
expertonan lo afecta e canal di nave- 
gacion. Pa e motibo aki y otro consi- 
deracicnnan e diputado a participa cu 
B.C. di Amba ke un containerhaven 
completamente separa. 

Apesar cu e gastonan lo ta mas 
halto, gobierno di Amba ta spera di 
cubri esakinan door di e aumento den 
entrada cu ta ser spera pa motibo di 
mas trafico den haaf di Oranjestad. 

TA 

CARETERANAN 


GOBIERNO 

MEHORA 


Gobiemo di Amba ta spera di 
cuminsa cu constmccion di e container- 
haven promer cu fin di aña. 

Dunando mas detalles ariba e plan 
total pa modemizacion di e haaf di 
Amba, diputado Lacle a participa cu 
esaki ta inclui un mercado nobo, edifi- 
cio nobo pa ferry y haaf nobo pa e bar- 
conan chiquito. E mercado nobo lo 
bin na unda ta bende pisca actualmente, 
mientras cu e edificionan bieuw di mer- 
cado lo worde tumba pa duna bista ari- 
ba e baaf nobo. 


(cont di pagina 8.) 

E otro parti di e proyecto ta costa 
4.9 millon florin y ta consisti di un 
tubo di 12 duim cu lo core di 
W.E.B. te na Manchebo Beach Hotel. 
Esaki lo mehora e distribucion di awa 
pa Oranjestad ya cu actualmente ta un 
tubo tin pa suministra Oranjestad y e 
hotelnan grandi na Palm Beach. 

E representantenan di Gabinete pa 
asuntonan Antillano, señores Elzer- 
man, Moerman y Pin a participa na e 
gobiemo di Amba cu esaki lo ta e 
uitimo biaha cu gobiemo hulandes 
lo financia un proyecto pa awa. Esaki 
a sosode bao di e condicion cu pronto 
e tarifanan pa awa lo ser aumenta. 

Combersacion di parti di gobiemo ta 
tumando lugar caba cu camara di comer- 
cio, sector industrial, hotelero y cu e 
sindicatonan ariba e topico aki. 


A.O.B. ta Provocacion 
Un punto importante cual e informe 
di I.S.S. ta menciona ta cu e A.O.B. ta 
un instmmento di mala fe y di provaca- 
cion di gobiemo central contra e pueblo 
di Aruba. Den e rapport aki expertonan 
ta bisa cu na Corsow ta existi e proble- 
ma di desempleo bao di e hubentud y pa 
yuda soluciona tal problema na Corsow, 
gobiemo central ke forza Amba contri- 
bui financieramente tambe. Pues, e opi- 
nion aki ta wordu imparti door di un 
gmpo di cuatro expertonan neutral di 
Hulanda tambe y no door di Aruba so. 

Ademas, si e formuladornan di e rap- 
port a tene cuenta tambe cu, entre otro, 
e entradanan di Landsradiodienst Am- 
ba, e ventahanan directo cualnan Cor- 
sow ta goza di djele como resultado di 
establecimento di A.L.M., drydock, etc. 
cu placanan di Caha Central na cual 
Amba ta contribui substancialmente, 
e subsidio di Aruba na e otro islanan 
lo a sali mas halto ainda. 

E formuladoman di e rapport cor- 
rectamente a mustra ariba e economia- 
nan competidor di Corsow y Amba y a 
demostra cu e posicionan concurrente 
aki a resulta di ta di un indole stmctu- 
ral. 

Rascismo Descarta 


Algo cu ta importante pa menciona 
tambe ta cu e formuiadoman di e 
rapport a descarta e mito di racismo 
cual e contrincantenan di indepen- 
dencia na Hulanda y na resto di Antil- 
las y na Amba a usa asina tanto te 
hasta fada hende. 


Un cantidad grandi di careteranan cu 
tabata den mal estado a worde recap y 
poni den condicionnan perfecto door di 
Gobierno di Aruba. Esaki a sosode den 
tur districto y barionan riba Amba. 

Un total di 7.5 km di carretera a 
worde recap e aña aki y actualmente 1.2 
km di caminda ta den construccion pa 
worde recap, esta e carretera di Mahuma 
pa Parkietenbos. 

Pa e aña aki un total di 20 km di ca- 
minda mester worde recap, entre otro, 
L.G. Smithboulevard, Weg Fontein, Ca- 
tiri/Moko/Kudawecha, Koyari/Noord, 
Savaneta, etc. 

E dobbel via na L.G. Smithboulevard 
ta den constmccion y esaki ta e exten- 
sion di e parti dobbel cu actualmente ta 
yega te na e cruzada di Bubali. Ora e 
bini cla lo e yega te na e hotelnan gran- 
di. 



Un di tanto carreteranan ariba Aruba cu a worde recap. 

SECURITY SCREENING NA 
AEROPUERTO DI ARUBA 


Na aeropuerto diputado Daniel Leo a inaugura e aparato di screening cu a ser introduci 
pa seguridad di pasaheronan. 


Un bista di e pubiico cu a acudi na tsestuurskantoor pa duna ministro van aer stee 
y su comitiva un cordiai bon bini. Den centro e mandatario Huiandes y señor Betico 
Croes 

GOBIERNO Dl ARUBA TA CONSTRUI 
DESAGUE PA AWACERO NA MADIKI 


Na Madiki ta ser construi un sistema 
di desag'ue pa trece alivio pa e barrio na 
momento di awacero fuerte. 

Den curso di añanan cu a pasa e ve- 
cindario di Madiki tabata haye ccnfron- 
ta cu un cantidad di awa cu no por sigi 
pa ningun caminda. Cu e sistema nobo, 
e awa por worde manda lama y asina 
e lo no forma un obstaculo pa e habi- 
tantenan di Madiki y vecindario. 

E sistema tin un largura di mas o me- 
nos 650 metro, e costonan ta 389.000 
florin y e desague ta worde construi 
door di van Kessel Construction. Ta ser 
spera cu e trabao lo worde finalisa aki 
seis luna, pues na september. 

E desag ue tin su principio sur di € 
kapel di Madiki y ta pasa via e veld di 
bala, den centro pa despues cruza 


Boulevard pa asina haya su punto final 
den lama. 


Ariba 15 di december 1977 Aruba a 
bira e prome isla na Antiilas cu a intro- 
duci e sistema di seguridad na nos aero- 
puerto. Esaki ariba recomendacion di 
tur aerolineas cu ta operando na Aruba. 

Pasaheronan cu yega aeropuerto ta 
check in na e manera di costumber na e 
bally y ta sigui e formalidades normal, 
pa despues drenta sala di salida. 

Na es momento cu e pasahero drenta 
e sala di salida, e y su equipahe ta worde 
controla door di rayonan X di un equi- 
po electronico. Despues di esaki e pa- 
sahero ta liber pa descansa den sala di 
salida prome cu e subi abordo di avion. 

E proceso di “screening“ ta rapido 
y ta ofrece masha poco inconveniencia 
na e pasahero compara cu e sistema 
anterior. Sinembargo, e sistema nobo lo 
worde aplica ariba tur pasahero. 

E aumento considerable di secuestro 
di avion, alarma di bom y otro actonaii 
di tenorismo cu ta tumando lugar ac- 
tualmente den mundo di aviacion ta tre- 
ce cu ne cu mester a introduci un 
sistema nobo di control ariba e pasahe- 
ronan y nan equipahe. 

Autoridadnan na aeropuertc ta spera 
cooperacion y comprension di e pasa- 
hero ya cu e sistema nobo ta yuda e 
pasahero viaha cu pensamento tranquil. 

E pasahero mester tene cuenta cu e 
no ta carga articulonan den su equipahe 
cu ta prohibi pa viaha cu ne, ya cu e a- 
parato cu rayonan X lo descubri nan y 
lo trece retraso innecesario cu ne. Tam- 
be ta consehabel pa hiba un minimo na 
equipahe di man, ya cu mas equipahe 
ta trece mas screening cu ne. 

Ningun momento e aparato di rayo- 
nan lo afecta e pasahero of su articulo- 
nan. 


£ sistema pa desague den construccion na Madiki. 








